SUPER บวก 3.42% รับ Q3/60 ฟันกำไร 323.22 ลบ. หลังรายได้ธุรกิจโรงไฟฟ้าเพิ่ม
SUPER บวก 3.42% รับ Q3/60 ฟันกำไร 323.22 ลบ. หลังรายได้ธุรกิจโรงไฟฟ้าเพิ่ม ล่าสุด ณ เวลา 10.21 น. ราคาอยู่ที่ 1.21 บาท บวก 0.04 บาท หรือ 3.42% สูงสุดที่ 1.22 บาท ต่ำสุดที่ 1.20 บาท มูลค่าซื้อขายที่ 67.36 ล้านบาท
14 พ.ย. 2560

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ณ เวลา 10.21 น. ราคาอยู่ที่ 1.21 บาท บวก 0.04 บาท หรือ 3.42% สูงสุดที่ 1.22 บาท ต่ำสุดที่ 1.20 บาท มูลค่าซื้อขายที่ 67.36 ล้านบาท ขณะที่ดัชนีตลาดหุ้นไทยโดยรวมบวก 0.07%

ทั้งนี้ราคาหุ้น SUPER ปรับตัวขึ้น หลังจากบริษัทประกาศผลการดำเนินงานประจำไตรมาส 3/60 มีกำไรเติบโตแข็งแกร่ง โดย SUPER รายงานผลการดำเนินงานประจำไตรมาส 3/60 สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 มีกำไรเพิ่มขึ้นจากรายได้การขายและรายได้เงินอุดหนุนส่วนเพิ่มราคารับซื้อไฟฟ้าจำนวน 1.33 พันล้านบาท เพิ่มขึ้นจำนวน 131 ล้านบาท หรือเพิ่มขึ้นร้อยละ 11 เมื่อเทียบกับรอบระยะเวลาเดียวกันของปีก่อน เนื่องจากในไตรมาสที่ 3 ปี 2560 โรงไฟฟ้าพลังงานแสงอาทิตย์ (Solar Farm) ของบริษัทย่อยของบริษัท ดำเนินการผลิตและจำหน่ายกระแสไฟฟ้าและสามารถรับรู้รายได้ เป็นจำนวนรวมทั้งสิ้น 123 โครงการ กำลังการผลิตติดตั้งรวม 735.60 เมกะวัตต์
ขณะที่ไตรมาส 3/59 บริษัทมีโรงไฟฟ้าพลังงานแสงอาทิตย์ของบริษัทย่อยของบริษัทที่ดำเนินการผลิตและจำหน่ายกระแสไฟฟ้าและสามารถรับรู้รายได้ 109 โครงการ กำลังการผลิตติดตั้งรวม 675.90 เมกะวัตต์ ซึ่งเพิ่มขึ้นจำนวน 14 โครงการ กำลังการผลิตติดตั้งรวม 59.70 เมกะวัตต์